ולדימיר גורביץ'

ולדימיר גורביץ' (ברוסית: Владимир Гуревич) (נולד ב-4 באוגוסט 1959 בלוהנסק (ברית המועצות, כיום באוקראינה) הוא שחמטאי סובייטי-יהודי-אוקראיני בדרגת רב אמן.

נכון לינואר 2019, מדורג במקום ה-63 באוקראינה לפי מד כושר.

ביוגרפיה
ולדימיר גורביץ' נולד בלוהנסק. לאחר התפרקות ברית המועצות הוא החל להשתתף בתחרויות בינלאומיות.

בשנת 1998 הוענקה לגורביץ' דרגת רב-אמן.

בשנים 1993–2002 הוא היה חבר נבחרת המועדון המקומי באליפות אירופה למועדונים ובאליפות אוקראינה למועדונים (רוב התקופה לצד חברו אלכסנדר שניידר). בשנת 1994 הם זכו במקום השלישי. באותה תקופה זה היה המועדון החזק באוקראינה שזכה 7 פעמים באליפות המדינה למועדונים.

בשנים אחרונות מתגורר בגרמניה. בין היתר עוסק באימון ילדים במועדון "מכבי יוגנד" בפרנקפורט. באליפות גרמניה למועדונים הוא משחק במועדון SV 1920 Hofheim לצד גנדי גינזבורג שגם גדל בלוגנסק.

קישורים חיצוניים

שחמטאים יהודים אוקראינים
שחמטאים יהודים סובייטים
רבי-אמנים
אוקראינים שנולדו ב-1959